Knut Hove

Knut Hove (født 21. februar 1946) er en norsk veterinær og professor ved Norges miljø- og biovitenskapelige universitet. Han var rektor ved Universitetet for miljø- og biovitenskap.

Hove ble i 1974 utdannet veterinær fra Norges veterinærhøgskole, der han skrev en avhandling med tittelen Studier av reguleringen av plasmainsulin hos melkeku. I 1978 avla han doktorgrad ved samme institusjon, denne gang med avhandlingen Studies on plasma insulin concentrations and some aspects of insulin actions in domestic ruminants.

Hove ble i 2002 valgt til rektor ved Norges landbrukshøgskole og ledet omstillingen av denne til Universitetet for miljø- og biovitenskap fra 2005. Han var tidligere leder for Institutt for husdyr- og akvakulturvitenskap.UMBs rektorat , Universitetet for miljø- og biovitenskap.

Hove ble i 2004 utnevnt til kommandør av den chilenske Bernardo O'Higgins-ordenen for bidrag til oppbygning av akademiske forbindelser mellom Chile og Norge.Chilensk orden til NLHs rektor, Universitetet for miljø- og biovitenskap.

 Referanser 

 Eksterne lenker  

Kategori:Norske veterinærer
Kategori:Professorer ved Norges miljø- og biovitenskapelige universitet
Kategori:Rektorer ved Norges miljø- og biovitenskapelige universitet